Časť Burgring uzavretá 1. mája 2013 pre dopravu
Plán Viedne pred výstavbou Ringstraße
Burgring v roku 1872
Stubenring, Museum für angewandte Kunst
**Ringstraße** alebo **Okružná trieda**  je okružná trieda okolo Vnútorného mesta vo Viedni. Bola budovaná od 60. do 90. rokov 19. storočia v zóne mestských hradieb zbúraných po roku 1857. Trieda s priliehajúcimi monumentálnymi stavbami predstavuje jednu z hlavných viedenských pamätihodností. Jej historizujúci sloh je niekedy označovaný ako *Ringstraßenstil*. Dĺžka triedy vrátane nadväzujúceho nábreží činí 5.2 km.

20. decembra 1857 cisár František Jozef I. rozhodol, že areály hradbových komplexov prestanú byť vojenským majetkom a vojenskou zónou.
 V roku 1858 bola vypísaná architektonicko-urbanistická súťaž ktorej sa zúčastnilo 56 projektov. V súťaži zvíťazil návrh architekta Ludwiga Förstera podľa ktorého bola okružná trieda tiež realizovaná. Takmer súbežne prebehla architektonická súťaž aj v Brne za účasti prakticky tých istých architektov. Na urbanisticko-architektonickú súťaž nadväzoval celý sled architektonických súťaží na jednotlivé budovy. Akcia výstavby Ringstrasse je významným symbolom emancipácie, liberalizácie, demokratizácie a modernizácie spoločnosti. Vtlačila základné rysy niekoľkých mestám, najmä Viedni, Brnu a Grazu a je jednou z najvýznamnejších udalostí dejín architektúry a stavby miest 19. storočia v celosvetovom kontexte.

Po celej dĺžke Ringu je prevádzkovaná električková doprava, na nábreží Franz-Josefs-Kai je prevádzkované metro.

Princíp okružnej triedy na mieste zbúraných hradieb bol (aspoň čiastočne) uplatnený vo viacerých mestách bývalého Rakúska-Uhorska.

Členenie
--------

Časti Ringstrasse (v smere hodinových ručičiek) s významnými stavbami:

* Julius-Raab-Platz - *Urania*
* **Stubenring** - Budova vlády, Museum für angewandte Kunst
* **Parkring** - *Wiener Stadtpark*
* **Schubertring**
* Schwarzenbergplatz
* **Kärntner Ring**
* **Opernring** - Wiener Staatsoper
* **Burgring** - Kunsthistorisches Museum, Naturhistorisches Museum Wien
* **Dr.-Karl-Renner-Ring** - Parlament
* **Dr.-Karl-Lueger-Ring** - Wiener Rathaus, Burgtheater, Viedenská univerzita (Universität Wien)
* **Schottenring** - *Wiener Börse*, *Ringturm*

Okruh uzatvára Franz-Josefs-Kai (nábrežie Františka Jozefa) pozdĺž Dunajského kanála.

Fotogaléria
-----------

* Urania*Urania*
* Budova vládyBudova vlády
* Museum für angewandte Kunst*Museum für angewandte Kunst*
* Wiener Stadtpark*Wiener Stadtpark*
* Schwarzenbergplatz*Schwarzenbergplatz*

* Staatsoper*Staatsoper*
* Neue Burg, súčasť Hofburgu (Heldenplatz)*Neue Burg*, súčasť *Hofburgu* (Heldenplatz)
* Kunsthistorisches Museum oproti Hofburgu*Kunsthistorisches Museum* oproti Hofburgu
* ParlamentParlament
* Volksgarten*Volksgarten*

* (Hof)Burgtheater*(Hof)Burgtheater*
* Wiener Rathaus*Wiener Rathaus*
* Universität*Universität*
* Wiener Börse*Wiener Börse*
* Ringturm*Ringturm*

Referencie
----------

1. ↑  Viedeň. In: Pyramída
2. ↑  Fred Hennings: *Ringstraßen-Symphonie, 1. Satz 1857–1870, Es ist mein Wille*, Verlag Herold, Wien 1963, S. 15

Iné projekty
------------

Commons
* Spolupracuj na Commons Commons ponúka multimediálne súbory na tému **Ringstraße**

Externé odkazy
--------------

* suf.at Wiener Ringstraße
* Die Ringstraße - ein Juwel unter den Straßen der Welt
* viennatouristguide.at - Denkmäler im Bereich der Wiener Ringstraße

Zdroj
-----

*Tento článok je čiastočný alebo úplný preklad článkov Ringstraße na českej Wikipédii a Wiener Ringstraße na nemeckej Wikipédii.*